CELEX: 32017R0842
Language: lv
Date: 2017-05-17 00:00:00
Title: Komisijas Īstenošanas regula (ES) 2017/842 (2017. gada 17. maijs), ar ko zemas kaitīguma pakāpes darbīgās vielas Coniothyrium minitans (celms CON/M/91-08) apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

18.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 125/16
            
         KOMISIJAS ĪSTENOŠANAS REGULA (ES) 2017/842
   (2017. gada 17. maijs),
   ar ko zemas kaitīguma pakāpes darbīgās vielas Coniothyrium minitans (celms CON/M/91-08) apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar 20. panta 1. punktu,
   tā kā:
   
               (1)
            
            
               Ar Komisijas Direktīvu 2003/79/EK (2)
                  Coniothyrium minitans (celms CON/M/91-08) kā darbīgā viela tika iekļauts Padomes Direktīvas 91/414/EEK (3) I pielikumā.
            
         
               (2)
            
            
               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.
            
         
               (3)
            
            
               Darbīgās vielas Coniothyrium minitans (celms CON/M/91-08) apstiprinājums, kā norādīts Īstenošanas regulas (ES) Nr. 540/2011 pielikuma A daļā, zaudē spēku 2017. gada 31. oktobrī.
            
         
               (4)
            
            
               Saskaņā ar Komisijas Īstenošanas regulas (ES) Nr. 844/2012 (5) 1. panta noteikumiem minētajā pantā norādītajā laikposmā tika iesniegts pieteikums par Coniothyrium minitans (celms CON/M/91-08) apstiprinājuma atjaunošanu.
            
         
               (5)
            
            
               Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.
            
         
               (6)
            
            
               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 29. maijā iesniedza Eiropas Pārtikas nekaitīguma iestādei (“Iestāde”) un Komisijai.
            
         
               (7)
            
            
               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
            
         
               (8)
            
            
               Iestāde 2016. gada 8. jūnijā nosūtīja Komisijai savus secinājumus (6) par to, vai ir sagaidāms, ka Coniothyrium minitans (celms CON/M/91-08) atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2016. gada 6. decembrī Augu, dzīvnieku, pārtikas aprites un dzīvnieku barības pastāvīgajai komitejai iesniedza atjaunošanas ziņojuma projektu par Coniothyrium minitans (celms CON/M/91-08).
            
         
               (9)
            
            
               Pieteikuma iesniedzējam tika dota iespēja iesniegt piezīmes par atjaunošanas ziņojumu.
            
         
               (10)
            
            
               Attiecībā uz vismaz viena augu aizsardzības līdzekļa, kas satur Coniothyrium minitans (celms CON/M/91-08), vienu vai vairākiem raksturīgiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir ievēroti. Tādēļ ir lietderīgi atjaunot apstiprinājumu Coniothyrium minitans (celms CON/M/91-08).
            
         
               (11)
            
            
               Riska novērtējums attiecībā uz Coniothyrium minitans (celms CON/M/91-08) apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem Coniothyrium minitans (celms CON/M/91-08) saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā fungicīdu.
            
         
               (12)
            
            
               Komisija turklāt uzskata, ka Coniothyrium minitans (celms CON/M/91-08) atbilstīgi Regulas (EK) Nr. 1107/2009 22. pantam ir darbīgā viela ar zemu kaitīguma pakāpi. Coniothyrium minitans (celms CON/M/91-08) nav viela, kas izraisa bažas, un tā atbilst Regulas (EK) Nr. 1107/2009 II pielikuma 5. punkta nosacījumiem. Coniothyrium minitans (celms CON/M/91-08) ir savvaļas tipa celms, kas dabīgi rodas vidē. Tas nav patogēns ne cilvēkam, ne dzīvniekiem. Sagaidāms, ka no lietojumiem, kas apstiprināti ar Regulu (EK) Nr. 1107/2009, cilvēku, dzīvnieku un vides papildu eksponētība būs niecīga salīdzinājumā ar reālistiskās dabiskās situācijās paredzamo eksponētību.
            
         
               (13)
            
            
               Tādēļ ir lietderīgi atjaunot apstiprinājumu Coniothyrium minitans (celms CON/M/91-08). Saskaņā ar Regulas (EK) Nr. 1107/2009 13. panta 4. punktu būtu atbilstīgi jāgroza Īstenošanas regulas (ES) Nr. 540/2011 pielikums.
            
         
               (14)
            
            
               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā pašreizējās zinātniskās un tehniskās zināšanas, tomēr būtu jāiekļauj konkrēti nosacījumi un ierobežojumi.
            
         
               (15)
            
            
               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.
            
         
               (16)
            
            
               Ar Komisijas Īstenošanas regulu (ES) 2016/950 (7)
                  Coniothyrium minitans (celms CON/M/91-08) apstiprinājuma termiņš tika pagarināts līdz 2017. gada 31. oktobrim, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no 2017. gada 1. augusta.
            
         
               (17)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgo vielu Coniothyrium minitans (celms CON/M/91-08), kā norādīts I pielikumā, apstiprina atkārtoti, ievērojot minētajā pielikumā izklāstītos nosacījumus.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2003. gada 13. augusta Direktīva 2003/79/EK, ar ko groza Padomes Direktīvu 91/414/EEK, lai tajā kā aktīvu vielu iekļautu Coniothyrium minitans (OV L 205, 14.8.2003., 16. lpp.).
   
      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
   
      (6)  EFSA Journal 2016; 14(7):4517, 16 lpp. Pieejams tiešsaistē www.efsa.europa.eu.
   
      (7)  Komisijas 2016. gada 15. jūnija Īstenošanas regula (ES) 2016/950, ar ko groza Īstenošanas regulu (ES) Nr. 540/2011 attiecībā uz apstiprinājuma perioda pagarināšanu darbīgajām vielām 2,4-DB, beta-ciflutrīns, ciazofamīds, Coniothyrium minitans celmam CON/M/91-08 (DSM 9660), deltametrīns, dimetēnamīds-P, etofumezāts, fenamidons, flufenacets, flurtamons, foramsulfurons, fostiazāts, imazamokss, iprodions, izoksaflutols, jodsulfurons, karfentrazonetils, linurons, maleīnhidrazīds, mezotrions, oksasulfurons, pendimetalīns, pikoksistrobīns, siltiofams un trifloksistrobīns (OV L 159, 16.6.2016., 3. lpp.).
   
      I PIELIKUMS
      
                  Vispārpieņemtais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprinājuma termiņa beigas
               
               
                  Īpaši noteikumi
               
            
                  
                     Coniothyrium minitans (celms CON/M/91-08)
                  Piekļuves numurs Deutsche Sammlung von Mikroorganismen (DSM) kultūru kolekcijā, Vācija: DSM 9660
                  
                     CIPAC Nr. 614
               
               
                  Neattiecas
               
               
                  Dzīvotspējīgu sporu minimālais saturs:
                  1 × 1012 KVV/kg
               
               
                  2017. gada 1. augusts
               
               
                  2032. gada 31. jūlijs
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti atjaunošanas ziņojumā par Coniothyrium minitans (celms CON/M/91-08), un jo īpaši ziņojuma I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              operatoru un strādnieku aizsardzībai, ņemot vērā, ka mikroorganismi uzskatāmi par potenciāliem kairinātājiem.
                           
                        Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.
                  Lietošanas nosacījumos vajadzības gadījumā ietver riska mazināšanas pasākumus.
               
            
         (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  1)
               
               
                  A daļā svītro 71. ierakstu par Coniothyrium minitans (celms CON/M/91–08);
               
            
                  2)
               
               
                  D daļā pievieno šādu ierakstu:
                  
                              Numurs
                           
                           
                              Vispārpieņemtais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (1)
                              
                           
                           
                              Apstiprināšanas datums
                           
                           
                              Apstiprinājuma termiņa beigas
                           
                           
                              Īpaši noteikumi
                           
                        
                              “11.
                           
                           
                              
                                 Coniothyrium minitans (celms CON/M/91-08)
                              Piekļuves numurs Deutsche Sammlung von Mikroorganismen (DSM) kultūru kolekcijā, Vācija: DSM 9660
                              
                                 CIPAC Nr. 614
                           
                           
                              Neattiecas
                           
                           
                              Dzīvotspējīgu sporu minimālais saturs:
                              1 × 1012 KVV/kg
                           
                           
                              2017. gada 1. augusts
                           
                           
                              2032. gada 31. jūlijs
                           
                           
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti atjaunošanas ziņojumā par Coniothyrium minitans (celms CON/M/91–08), un jo īpaši ziņojuma I un II papildinājumu.
                              Šajā vispārējā novērtējumā dalībvalstis īpašu uzmanību pievērš:
                              
                                          —
                                       
                                       
                                          operatoru un strādnieku aizsardzībai, ņemot vērā, ka mikroorganismi uzskatāmi par potenciāliem kairinātājiem.
                                       
                                    Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.
                              Lietošanas nosacījumos vajadzības gadījumā ietver riska mazināšanas pasākumus.”
                           
                        
            
         (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.